CELEX: E2014C0091
Language: sk
Date: 2014-03-26 00:00:00
Title: Rozhodnutie Dozorného úradu EZVO č. 91/14/COL z  26. februára 2014 o mape regionálnej pomoci Nórska 2014 – 2020 (Nórsko)

12.6.2014   
            
            
               SK
            
            
               Úradný vestník Európskej únie
            
            
               L 172/52
            
         ROZHODNUTIE DOZORNÉHO ÚRADU EZVO
   č. 91/14/COL
   z 26. februára 2014
   o mape regionálnej pomoci Nórska 2014 – 2020 (Nórsko)
   DOZORNÝ ÚRAD EZVO (ĎALEJ LEN „DOZORNÝ ÚRAD“),
   SO ZRETEĽOM NA
   Dohodu o Európskom hospodárskom priestore (ďalej len „Dohoda o EHP“), a najmä na jej články 61 až 63 a na jej protokol 26,
   so zreteľom na Dohodu medzi štátmi EZVO o zriadení dozorného úradu a súdu (ďalej len „Dohoda o dozore a súde“), a najmä na jej článok 24,
   keďže:
   1.   POSTUP
   
               (1)
            
            
               Listom z 31. januára 2014 nórske orgány notifikovali podľa bodu 156 Usmernení dozorného úradu o regionálnej štátnej pomoci na roky 2014 – 2020 (ďalej len „usmernenia pre regionálnu pomoc“) (1) svoju mapu regionálnej pomoci, ktorá sa uplatňuje od 1. júla 2014 do 31. decembra 2020 (ďalej len „mapa regionálnej pomoci“). V týchto usmerneniach sa od štátov EZVO, ktoré majú v úmysle poskytnúť regionálnu pomoc, vyžaduje, aby notifikovali svoju mapu regionálnej pomoci.
            
         
               (2)
            
            
               V tomto rozhodnutí dozorný úrad posudzuje zlučiteľnosť notifikovanej mapy s usmerneniami pre regionálnu pomoc v súlade s bodom 157 týchto usmernení. Samotná mapa si nevyžaduje žiadnu štátnu pomoc v zmysle článku 61 Dohody o EHP. Schválenie mapy dozorným úradom nepredstavuje povolenie poskytnúť akúkoľvek pomoc. Schválenie mapy stanovuje spolu s usmerneniami pre regionálnu pomoc rámec pre poskytovanie regionálnej investičnej pomoci. V tejto súvislosti mapa predstavuje neoddeliteľnú súčasť usmernení pre regionálnu pomoc (2).
            
         2.   REGIÓNY OPRÁVNENÉ NA POMOC NA ZÁKLADE HUSTOTY OBYVATEĽSTVA
   2.1.   ÚVOD
   
               (3)
            
            
               Nórske orgány notifikovali len regióny, na ktoré sa môže uplatniť výnimka podľa článku 61 ods. 3 písm. c) Dohody o EHP. V dôsledku relatívne vysokého HDP na obyvateľa sa na žiaden nórsky región nemôže uplatniť výnimka podľa článku 61 ods. 3 písm. a) Dohody o EHP (3).
            
         
               (4)
            
            
               V Nórsku zodpovedajú štatistické regióny na úrovni 3 krajom a štatistické regióny na úrovni 5 samosprávnym komúnam.
            
         
               (5)
            
            
               Nórsko má v súčasnosti 19 krajov a 428 samosprávnych komún.
            
         
               (6)
            
            
               Nórsko má osem krajov s hustotou obyvateľstva menej ako 12,5 obyvateľov na km2
                   (4). Sú to tieto kraje:
               
                           1.
                        
                        
                           Finnmark;
                        
                     
                           2.
                        
                        
                           Troms;
                        
                     
                           3.
                        
                        
                           Nordland;
                        
                     
                           4.
                        
                        
                           Nord-Trøndelag;
                        
                     
                           5.
                        
                        
                           Sogn og Fjordane;
                        
                     
                           6.
                        
                        
                           Hedmark;
                        
                     
                           7.
                        
                        
                           Oppland a
                        
                     
                           8.
                        
                        
                           Telemark.
                        
                     
         
               (7)
            
            
               Celkový počet obyvateľov týchto ôsmich krajov je 1 255 027 (5), čo predstavuje 25,51 % obyvateľstva Nórska. V dôsledku toho je podiel obyvateľstva na vnútroštátnej úrovni v prípade Nórska za príslušné obdobie na úrovni 25,51 % (6).
            
         2.2.   FLEXIBILNÝ PRÍSTUP, KTORÝ UMOŽŇUJE BOD 149 USMERNENÍ PRE REGIONÁLNU POMOC
   2.2.1.   Štyri kraje, ktoré boli zahrnuté v celom rozsahu
   
               (8)
            
            
               Nórske orgány notifikovali tieto štyri kraje ako oprávnené na regionálnu investičnú pomoc v celom rozsahu:
               
                           1.
                        
                        
                           Finnmark;
                        
                     
                           2.
                        
                        
                           Troms;
                        
                     
                           3.
                        
                        
                           Nordland a
                        
                     
                           4.
                        
                        
                           Sogn og Fjordane.
                        
                     
         2.2.2.   Čiastočne zahrnuté kraje
   
               (9)
            
            
               Notifikovaná mapa pokrýva zostávajúce štyri kraje iba čiastočne. Nórske orgány vysvetlili, že jednotlivé kraje v Nórsku sú veľmi rôznorodé. Niektoré kraje majú centrálne regióny s vysokou hustotou obyvateľstva a prosperujúcimi hospodárskymi činnosťami, ako aj oblasti s nízkou hustotou obyvateľstva, ktoré bojujú s vyľudňovaním. Týka sa to jednak krajov s hustotou obyvateľstva viac ako 12,5 obyvateľov na km2, ako aj krajov s hustotou obyvateľstva menej ako 12,5 obyvateľov na km2. Nórske orgány preto tvrdia, že podporovaná oblasť určená výlučne na základe štatistických regiónov na úrovni 3 by neodrážala skutočné výzvy, ktorým Nórsko čelí v niektorých regiónoch. Nórske orgány preto pri posudzovaní vymedzenia oblastí oprávnených na regionálnu pomoc uplatnili flexibilný prístup stanovený v bode 149 usmernení pre regionálnu pomoc.
            
         2.2.3.   Nezačlenené samosprávne komúny
   
               (10)
            
            
               Tabuľka 1 poskytuje prehľad samosprávnych komún v krajoch s nízkou hustotou obyvateľstva, ktoré sú vylúčené z mapy regionálnej pomoci (tzv. nezačlenené samosprávne komúny).
               
                  Tabuľka 1
               
               
                           Kraje
                        
                        
                           Samosprávne komúny
                        
                        
                           Hustota obyvateľstva
                        
                     
                           Nord-Trøndelag
                        
                        
                           Stjørdal, Levanger.
                        
                        
                           26,5
                        
                     
                           Hedmark
                        
                        
                           Elverum, Stange, Løten, Ringsaker, Hamar.
                        
                        
                           29,4
                        
                     
                           Oppland
                        
                        
                           Gran, Lunner, Jevnaker, Østre Toten, Gjøvik, Lillehammer.
                        
                        
                           36,6
                        
                     
                           Telemark
                        
                        
                           Bamble, Siljan, Skien, Porsgrunn.
                        
                        
                           75,9
                        
                     
         
               (11)
            
            
               Celkový počet obyvateľov týchto nezačlenených samosprávnych komún je 350 555.
            
         2.2.4.   Začlenené samosprávne komúny
   
               (12)
            
            
               Tabuľka 2 poskytuje prehľad samosprávnych komún v krajoch s vysokou hustotou obyvateľstva, ktoré sú začlenené do mapy regionálnej pomoci (tzv. začlenené samosprávne komúny).
               
                  Tabuľka 2
               
               
                           Kraje
                        
                        
                           Samosprávne komúny
                        
                        
                           Hustota obyvateľstva
                        
                     
                           Sør-Trøndelag
                        
                        
                           Tydal, Selbu, Midtre Gauldal, Holtålen, Røros, Meldal, Rennebu, Oppdal, Osen, Roan, Åfjord, Bjugn, Rissa, Agdenes, Ørland, Frøya, Hitra, Snillfjord, Hemne.
                        
                        
                           4,4
                        
                     
                           Møre og Romsdal
                        
                        
                           Aure, Smøla, Halsa, Rindal, Surnadal, Sunndal, Tingvoll, Gjemnes, Averøy, Eide, Sandøy, Midsund, Nesset, Rauma, Vestnes, Haram, Stordal, Standa, Norddal, Ørsta, Volda, Sande, Vanylven.
                        
                        
                           7,8
                        
                     
                           Hordaland
                        
                        
                           Masfjorden, Fedje, Modalen, Vaksdal, Samnanger, Kvam, Voss, Granvin, Ulvik, Eidfjord, Ullensvang, Odda, Jondal, Kvinnherad, Tysnes, Fitjar, Etne.
                        
                        
                           6
                        
                     
                           Rogaland
                        
                        
                           Utsira, Kvitsøy, Sauda, Suldal, Hjelmeland, Lund, Sokndal.
                        
                        
                           5
                        
                     
                           Vest-Agder
                        
                        
                           Sirdal, Kvinesdal, Hægebostad, Audnedal, Åseral, Marnardal, Flekkefjord, Farsund.
                        
                        
                           6,7
                        
                     
                           Aust-Agder
                        
                        
                           Risør, Gjerstad, Vegårshei, Tvedestrand, Åmli, Evje og Hornnes, Bygland, Valle, Bykle.
                        
                        
                           4,3
                        
                     
                           Buskerud
                        
                        
                           Nore og Uvdal, Rollag, Krødsherad, Sigdal, Hol, Ål, Hemsedal, Gol, Nes, Flå.
                        
                        
                           3,2
                        
                     
                           Østfold
                        
                        
                           Rømskog, Marker, Aremark.
                        
                        
                           6,9
                        
                     
         
               (13)
            
            
               Celkový počet obyvateľov týchto začlenených samosprávnych komún je 349 002.
            
         2.3.   Prehľad samosprávnych komún zahrnutých do notifikovanej mapy regionálnej pomoci
   
               (14)
            
            
               Tabuľka 3 poskytuje prehľad všetkých samosprávnych komún zahrnutých do mapy regionálnej pomoci.
               
                  Tabuľka 3
               
               
                           Kraje
                        
                        
                           Samosprávne komúny
                        
                     
                           Finnmark
                        
                        
                           Sør-Varanger, Båtsfjord, Unjárga – Nesseby, Deatnu – Tana, Berlevåg, Gamvik, Lebesby, Kárásjohka – Karasjok, Porsáŋgu – Porsanki – Porsanger, Nordkapp, Måsøy, Kvalsund, Hasvik, Loppa, Alta, Guovdageaidnu – Kautokeino, Hammerfest, Vadsø, Vardø.
                        
                     
                           Troms
                        
                        
                           Kvænangen, Nordreisa, Skjervøy, Gáivuotna – Kåfjord, Storfjord, Lyngen, Karlsøy, Balsfjod, Lenvik, Berg, Torsken, Tranøy, Dyrøy, Sørreisa, Målselv, Salangen, Bardu, Lavangen, Gratangen, Ibestad, Skånland, Kvæfjord, Tromsø, Harstad.
                        
                     
                           Nordland
                        
                        
                           Moskenes, Andøy, Sortland, Øksnes, Bø, Hadsel, Vågan, Vestvågøy, Flakstad, Værøy, Røst, Ballangen, Evenes, Tjeldsund, Lødingen, Tysfjord, Hamarøy, Steigen, Sørfold, Fauske, Saltdal, Beiarn, Gildeskål, Meløy, Rødøy, Træna, Lurøy, Rana, Hemnes, Nesna, Dønna, Hattfjelldal, Grane, Vefsn, Leirfjord, Alstahaug, Herøy, Vevelstad, Vega, Brønnøy, Sømna, Bindal, Narvik, Bodø.
                        
                     
                           Nord-Trøndelag
                        
                        
                           Leka, Nærøy, Vikna, Flatanger, Fosnes, Overhalla, Høylandet, Grong, Namsskogan, Røyrvik, Lierne, Snåsa, Inderøy, Namdalseid, Verran, Verdal, Leksvik, Frosta, Meråker, Namsos, Steinkjer.
                        
                     
                           Sør-Trøndelag
                        
                        
                           Tydal, Selbu, Midtre Gauldal, Holtålen, Røros, Meldal, Rennebu, Oppdal, Osen, Roan, Åfjord, Bjugn, Rissa, Agdenes, Ørland, Frøya, Hitra, Snillfjord, Hemne.
                        
                     
                           Møre og Romsdal
                        
                        
                           Aure, Smøla, Halsa, Rindal, Surnadal, Sunndal, Tingvoll, Gjemnes, Averøy, Eide, Sandøy, Midsund, Nesset, Rauma, Vestnes, Haram, Stordal, Stranda, Norddal, Ørsta, Volda, Sande, Vanylven.
                        
                     
                           Sogn og Fjordane
                        
                        
                           Flora, Gulen, Solund, Hyllestad, Høyanger, Vik, Balestrand, Leikanger, Sogndal, Aurland, Lærdal, Årdal, Luster, Askvoll, Fjaler, Gaular, Jølster, Førde, Naustdal, Bremanger, Vågsøy, Selje, Eid, Hornindal, Gloppen, Stryn.
                        
                     
                           Hordaland
                        
                        
                           Masfjorden, Fedje, Modalen, Vaksdal, Samnanger, Kvam, Voss, Granvin, Ulvik, Eidfjord, Ullensvang, Odda, Jondal, Kvinnherad, Tysnes, Fitjar, Etne.
                        
                     
                           Rogaland
                        
                        
                           Utsira, Kvitsøy, Sauda, Suldal, Hjelmeland, Lund, Sokndal.
                        
                     
                           Vest-Agder
                        
                        
                           Sirdal, Kvinesdal, Hægebostad, Audnedal, Åseral, Marnardal, Flekkefjord, Farsund.
                        
                     
                           Aust-Agder
                        
                        
                           Risør, Gjerstad, Vegårshei, Tvedestrand, Åmli, Evje og Hornnes, Bygland, Valle, Bykle.
                        
                     
                           Telemark
                        
                        
                           Notodden, Kragerø, Drangedal, Nome, Bø, Sauherad, Tinn, Hjartdal, Seljord, Kviteseid, Nissedal, Fyresdal, Tokke, Vinje.
                        
                     
                           Buskerud
                        
                        
                           Nore og Uvdal, Rollag, Krødsherad, Sigdal, Hol, Ål, Hemsedal, Gol, Nes, Flå.
                        
                     
                           Oppland
                        
                        
                           Dovre, Lesja, Sjåk, Lom, Vågå, Nord-Fron, Sel, Sør-Fron, Ringebu, Øyer, Gausdal, Vestre Toten, Søndre Land, Nordre Land, Sør-Aurdal, Etnedal, Nord-Aurdal, Vestre Slidre, Øystre Slidre, Vang.
                        
                     
                           Hedmark
                        
                        
                           Kongsvinger, Nord-Odal, Sør-Odal, Eidskog, Grue, Åsnes, Våler, Trysil, Åmot, Stor-Elvdal, Rendalen, Engerdal, Tolga, Tynset, Alvdal, Folldal, Os.
                        
                     
                           Østfold
                        
                        
                           Rømskog, Marker, Aremark.
                        
                     
         
               (15)
            
            
               Celkový počet samosprávnych komún zahrnutých do notifikovanej mapy regionálnej pomoci je 281.
            
         2.4.   POSÚDENIE FLEXIBILNÉHO PRÍSTUPU
   
               (16)
            
            
               V bode 149 usmernení pre regionálnu pomoc sa stanovujú tri požiadavky, ktoré musia byť splnené na to, aby bolo možné začleniť oblasti z krajov s hustotou obyvateľstva viac ako 12,5 obyvateľov na km2.
            
         
               (17)
            
            
               Po prvé, začlenenie nesmie mať za následok nárast obyvateľstva, na ktoré sa vzťahuje pomoc, tak ako sa stanovuje v bode 142 usmernení pre regionálnu pomoc. Vopred notifikovaná oblasť pomoci zahŕňa 1 253 474 obyvateľov, čo predstavuje 25,48 % všetkých obyvateľov Nórska, a preto spadá pod 25,51 % strop obyvateľstva na vnútroštátnej úrovni uvedený v bode 142 usmernení pre regionálnu pomoc. Dozorný úrad preto dospel k záveru, že táto požiadavka bola splnená.
            
         
               (18)
            
            
               Po druhé, časti krajov, ktoré sa uchádzajú o flexibilný prístup, musia mať hustotu obyvateľstva menej ako 12,5 obyvateľa na km2 na úrovni kraja. Ako vyplýva z tabuľky 2, táto požiadavka bola v prípade začlenených samosprávnych komún na úrovni kraja splnená.
            
         
               (19)
            
            
               Po tretie, začlenené samosprávne komúny musia susediť s oblasťami priľahlými ku krajom s hustotou obyvateľstva menej ako 12,5 obyvateľov na km2. Dozorný úrad dospel k záveru, že začlenené samosprávne komúny uvedenú požiadavku spĺňajú, ako to ilustruje mapa pripojená k tomuto rozhodnutiu ako príloha 1 (7).
            
         3.   INTENZITA POMOCI
   
               (20)
            
            
               Všetky oprávnené oblasti budú mať všeobecný strop pomoci na úrovni 15 % ekvivalentu hrubého grantu. Táto hodnota je zvýšená o 20 % pre malé podniky alebo o 10 % pre stredné podniky. Uvedená intenzita pomoci spĺňa prahové hodnoty stanovené v bodoch 154 a 155 usmernení pre regionálnu pomoc.
            
         4.   TRVANIE A PREHODNOTENIE
   
               (21)
            
            
               V súlade s bodom 156 usmernení pre regionálnu pomoc bude notifikovaná mapa platiť od 1. júla 2014 do 31. decembra 2020. Ako sa stanovuje v bode 161 usmernení pre regionálnu pomoc, dozorný úrad prehodnotí v prípade potreby notifikovanú mapu v polovici obdobia, t. j. v júni 2016, s cieľom identifikovať možné oblasti, ktoré by sa mohli stať oprávnenými na regionálnu pomoc podľa článku 61 ods. 1 písm. a) Dohody o EHP, a úroveň intenzity pomoci zodpovedajúcu ich HDP na obyvateľa.
            
         
               (22)
            
            
               Toto rozhodnutie okrem toho neobmedzuje právomoci dozorného úradu prehodnotiť mapu v prípade nutnosti v súlade s článkom 1 ods. 1 časti I protokolu 3 k Dohode o dozore a súde pred ukončením vyššie uvedeného obdobia.
            
         5.   ZÁVER – MAPA REGIONÁLNEJ POMOCI JE ZLUČITEĽNÁ S USMERNENIAMI PRE REGIONÁLNU POMOC
   
               (23)
            
            
               Na základe uvedeného posúdenia sa dozorný úrad domnieva, že nórska mapa regionálnej pomoci na roky 2014 – 2020 je zlučiteľná so zásadami stanovenými v usmerneniach pre regionálnu pomoc, pretože dotknutá oblasť nepresahuje podiel obyvateľstva oprávneného na pomoc, ako sa stanovuje v bode 142 usmernení pre regionálnu pomoc. Začlenené oblasti takisto spĺňajú ostatné požiadavky stanovené v bode 149 usmernení pre regionálnu pomoc, keďže intenzita pomoci sa pohybuje pod prahovými hodnotami stanovenými v bodoch 154 a 155 usmernení pre regionálnu pomoc a keďže trvanie nepresahuje trvanie usmernení pre regionálnu pomoc, ako sa uvádza v ich bode 156,
            
         PRIJAL TOTO ROZHODNUTIE:
   Článok 1
   Nórska mapa regionálnej pomoci na roky 2014 – 2020 je zlučiteľná so zásadami stanovenými v usmerneniach pre regionálnu pomoc. Mapa uvedená v prílohe k tomuto rozhodnutiu týmto predstavuje neoddeliteľnú súčasť usmernení pre regionálnu pomoc.
   Článok 2
   Toto rozhodnutie je určené Nórskemu kráľovstvu.
   Článok 3
   Iba anglické znenie tohto rozhodnutia je autentické.
   
      V Bruseli 26. februára 2014
      
         
            Za Dozorný úrad EZVO
         
         Oda Helen SLETNES
         
            predsedníčka
         
         Frank BÜCHEL
         
            člen kolégia
         
      
   
   
      (1)  Prijaté rozhodnutím č. 407/13/COL z 23. 10. 2013, zatiaľ neuverejnené.
   
      (2)  Bod 157 usmernení pre regionálnu pomoc.
   
      (3)  Bod 142 písm. a) a body 143 – 144 usmernení pre regionálnu pomoc.
   
      (4)  Bod 149 usmernení pre regionálnu pomoc. Nórske orgány použili v súlade s bodom 142 poznámkou pod čiarou č. 47 usmernení pre regionálnu pomoc údaje o obyvateľstve z 31. decembra 2010.
   
      (5)  Údaje o počte obyvateľov uvedené v tomto dokumente pochádzajú z notifikácie Nórska.
   
      (6)  Bod 142 usmernení pre regionálnu pomoc. V súlade s bodom 140 usmernení pre regionálnu pomoc je obyvateľstvo v podporovanej oblasti nižšie ako v nepodporovaných oblastiach (celkový počet obyvateľstva v nepodporovaných oblastiach je 3 666 831).
   
      (7)  Dozorný úrad konštatuje, že pozdĺž švédskej hranice, medzi tromi samosprávnymi komúnami Rømskog, Marker a Aremark (v kraji Østfold) a oprávnenými oblasťami v kraji Hedmark existuje úsek menší ako 10 kilometrov. Dozorný úrad sa domnieva, že uvedené tri samosprávne komúny v kraji Østfold sa môžu v zmysle bodu 147 usmernení pre regionálnu pomoc považovať za priľahlé k ostatným oprávneným oblastiam. Dozorný úrad ďalej konštatuje, že hustota obyvateľstva Rømskogu, Markeru a Aremarku je nízka (6,9 na km2).
   
      PRÍLOHA
      MAPA REGIONÁLNEJ POMOCI 2014 – 2020